Hrušica, 15. 3. 2020

Pozdravljeni, starši!

Kot ste verjetno seznanjeni, bo pouk zaradi nastalih razmer potekal na daljavo. Vsak dan vam bom preko e- asistenta poslala vsebine in navodila, ki naj bi jih vaš otrok opravil naslednji dan. Prosim, da preverjate delo otroka.

Prosim tudi, če mi do torka preko e- asistenta sporočite, da ste dobili vsebine za delo vašega otroka doma.

Bodite zdravi.

Lepo vas pozdravljam.

Karmen Kejžar

Hrušica, 15. 3. 2020

Pozdravljeni, učenci!

Pouk bo nekaj časa potekal nekoliko drugače. Delali boste sami doma – vsak bo imel svoj »razred« drugače opremljen. Tudi čas, ko boste opravljali šolsko delo, bo različen (pouk se vam ne bo začel točno ob 8.20).

Potrudite se in res naredite tisto, kar bom sporočila vašim staršem. Sedaj ste vi in vaši starši moji pomočniki pri učenju.

Lep pozdrav,

učiteljica Karmen Kejžar

**4. A-Ponedeljek, 16. 3. 2020**

**ŠPO**

-Dobro prezrači sobo in pri odprtem oknu nekaj časa teci na mestu ali preskakuj kolebnico, če imaš za to dovolj prostora.

-Razgibaj se: gimnastične vaje izvajaj v pravem zaporedju, od glave proti nogam, kot to delamo v šoli

**DRU/ob pomoči UČ., s. 33 ali DZ IN ZVEZEK za SLJ1/opis poklica kmeta**

V zvezek zapiši razpredelnico s kmetijskimi panogami (sadjarstvo, vinogradništvo, poljedelstvo in živinoreja). Potem na pravo mesto v razpredelnico razporedi naslednje besede:

KORUZA, VINSKA TRTA, SLIVA, JAJCA, VINO, NJIVA, GOVEDO, HRUŠKA, SIR, VINSKA KLET, KROMPIR, JABLANA, PAŠNIK, SADOVNJAK, VINOGRAD, BUČE

**Zapis v zvezek:**

|  |  |  |  |
| --- | --- | --- | --- |
| POLJEDELSTVO | ŽIVINOREJA | SADJARSTVO | VINOGRADNIŠTVO |
|  |  |  |  |
|  |  |  |  |
|  |  |  |  |
|  |  |  |  |

Kam bi uvrstil-a besedo GROZDJE? Zakaj?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SLJ**

-Piši mi elektronsko pismo na naslov [karmen.kejzar@oskoroskabela.si](mailto:karmen.kejzar@oskoroskabela.si)

V njem v najmanj 5 POVEDIH zapiši, kaj si počel v preteklih dneh. Pazi na vse dele pisma.

**MAT**

-Reši naloge v RJI, s. 30

**TJA**

Reši vaje v DZ:

- DZ stran 26

- DZ stran 34/29 - **v zvezek** (naslov Exercise)